
ΑΠΑΛΛΟΤΡΙΩΣΕΙΣ 

ΑΝΑΚΟΙΝΩΣΕΙΣ 

Ειδοποίηση παρακατάθεσης από τη ΔΕΗ συμπληρωματικής αποζη¬ 
μίωσης για αναγκαστική απαλλοτρίωση έκτασης στο Νομό 
Φλώρινας ΛΚΠ-Α (Περιοχή 0Α1) .,. 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός ως διατηρητέου διορόφου κτιρίου φερομένου ως 
ιδιοκτησία Ιωάννη Μακρή που βρίσκεται στον οικισμό Πλαγιά 


της νήσου Λέσβου και καθορισμός ειδικών όρων και περιορισμών 
δόμησης» . 2 

Άρση αναστολής χορήγησης οικοδομικών αδειών σε τμήμα του 

Ο.Τ. 149 του Δήμου Αγίας Παρασκευής Αττικής .. 3 

Όρια οικισμού Σώματά Κοινότητας Αρμένων Ρεθύμνης . 4 

Τροποποίηση σχέδιου πόλης στο Ο.Τ. 1284 . 5 


ΑΠΑΛΛΟΤΡΙΩΣΕΙΣ 

ΑΝΑΚΟΙΝΩΣΕΙΣ 

Αριθ. 20932 (1) 

Ειδοποίηση παρακατάθεσης από τη ΔΕΗ συμπληρωματικής αποζημί¬ 
ωσης για αναγκαστική απαλλοτρίωση στο Νομό Φλώρινας ΛΚΠ-Α 
(Περιοχή ΟΑ1). 

Η ΔΗΜΟΣΙΑ ΕΠΙΧΕΙΡΗΣΗ ΗΛΕΚΤΡΙΣΜΟΥ 
Σύμφωνα με τις διατάξεις των άρθρων 7 και 8 του Ν.Δ. 797/71 


«περί αναγκαστικών απαλλοτριώσεων», πληροφορούμε όλους, όσοι: 

α) Έχουν δικαιώματα κυριότητας ή άλλα εμπράγματα δικαιώματα 

ή 

β) Έχουν εγγράφει υποθήκη ή έχουν επιβάλει κατάσχεση ή με οποιο- 
δήποτε τρόπο διεκδικούν τα ακίνητα που βρίσκονται στην Κοινότητα 
Αναργύρων του Νομού Φλώρινας που έχουν απαλλοτριωθεί με την Β. 
1147/667/26.10.1988 (ΦΕΚ Δ’ 793/1988) απόφαση Υπουργών 
Οικονομικών και Βιομηχανίας, Ενέργειας και Τεχνολογίας για τις ανά¬ 
γκες του Λιγνιτικού Κέντρου Πτολεμαϊδας-Αμυνταίου (Περιοχή ΟΑ1). 

Η συμπληρωματική αποζημίωση που προέκυψε από διαφορές στο 
χαρακτηριστισμό των δένδρων μεταξύ του κτηματολογικού πίνακα της 
ΔΕΗ και του πίνακα του κτηματογράφου για τα κτηματοτεμάχια ΑΚ 
2815,2833, 2845,2461,2807,2811,2813,2832,2840,2841, 
2842,2850, 2861 και 2865 έχει κατατεθεί στο Ταμείο Παρακαταθη¬ 
κών και Δανείων με το 1430/24.3.1992 γραμμάτιο συστάσεως παρα¬ 
καταθήκης, ποσού δραχμών ΔΥΟ ΕΚΑΤΟΜΜΥΡΙΩΝ ΔΙΑΚΟΣΙΩΝ 
ΤΡΙΑΝΤΑ ΤΡΙΩΝ ΧΙΛΙΑΔΩΝ (2.233.000). 

Τ’ ανωτέρω κτηματοτεμάχια εικονίζονται στον από 25.1.1989 κτη- 
ματολογικό πίνακα της ΔΕΗ. 

Η ανωτέρω αποζημίωση είναι αποδοτέα στους δικαιούχους που θα 
αναγνωρισθούν σύμφωνα με το νόμο. 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 2 Απριλίου 1992 

Νομικός Σύμβουλος 
Μ.ΔΕΛΟΥΚΑΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. ΑΠΑ/1404 (2) 

Χαρακτηρισμός ως διατηρητέου διορόφου κτιρίου φερομένου ως ιδιο¬ 
κτησία Ιωάννη Μακρή που βρίσκεται στον οικισμό Πλαγιά της νή¬ 
σου Λέσβου και καθορισμός ειδικών όρων και περιορισμών δόμη¬ 
σης». 

Ο ΥΦΥΠΟΥΡΓΟΣ ΑΙΓΙΟΥ 

Έχοντας υπόψη: 

1. Τις διατάξεις του Ν. 1577/85 «Γενικός Οικοδομικός Κανονι¬ 
σμός» (ΦΕΚ 210/Α/85) και ειδικότερα τα άρθρα 3 και 4 (παρ. 2) αυ¬ 
τού, όπως τροποποιήθηκε με τις διατάξεις του Ν. 1772/88 «Τροποποί¬ 
ηση των διατάξεων του Ν. 1577/85 «Γενικός Οικοδομικός Κανονι¬ 
σμός» και άλλες σχετικές διατάξεις (ΦΕΚ 91/Α/88). 

2. Το υπ’ αριθμ. 1 /86 Π.Δ. «Καθορισμός αρμοδιοτήτων Υπουργείου 
Αιγαίου» (ΦΕΚ 1/Α/86) και ειδικότερα τα άρθρα 2 (παρ. 3, εδ. ζ, περ. 
αα) και 5 αυτού. 

3. Το υπ’ αριθμ. 359/86 Π.Δ. «Οργανισμός Υπουργείου Αιγαίου» 
(ΦΕΚ 158/Α/86) και ειδικότερα το άρθρο 5 (παρ. 1, ε και παρ. 2, Ε, 
8) αυτού. 

4. Την υπ’ αριθμ. 8555/27.11.90 κοινή απόφαση των Υπουργών 
Προεδρίας της Κυβέρνησης και Αιγαίου σχετικά με τις «Πράξεις και έγ¬ 
γραφα αρμοδιότητας του Υπουργείου Αιγαίου που εξαιρούνται απο τους 
περιορισμούς της διατάξης του άρθρου 81, παρ. 1 του Ν. 1892/90» 
(ΦΕΚ 741/Β/29.11.90). 

5. Την υπ’ αριθμ. Υ. 1495/28.8.1991 απόφαση του Πρωθυπουρ¬ 
γού «Σύσταση θέσεως Υφυπουργού στο Υπουργείο Αιγαίου» (ΦΕΚ 
694/Β/28.8.91). 

6. Την υπ’ αριθ, Υ. 1499/29.8.1991 απόφαση Πρωθυπουργού και 
Υπουργού Αιγαίου «καθορισμός αρμοδιοτήτων του Υφυπουργού Αι¬ 
γαίου Γεωργίου Μισαηλίδη» (ΦΕΚ 700/Β/30.8.1991). 

7. Τον φάκελλο του θέματος, ο οποίος υπεβλήθη στο Τμήμα Πολιτι¬ 
στικής Ανάπτυξης της Δ/νσης Περιφερειακής Ανάπτυξης του Υπουρ¬ 
γείου Αιγαίου και έλαβε τον αριθ. πρωτ. 6710/2.10.91 του Υπουρ¬ 
γείου Αιγαίου. 

8. Την από 17.2.92 αιτιολογική έκθεση του Τμήματος Πολιτιστικής 


Ανάπτυξης της Δ/νσης Περιφερειακής Ανάπτυξης του Υπουργείου Αι¬ 
γαίου, η οποία κοινοποιήθηκε στον ενδιαφερόμενο Ιωάννη Μακρή. 

9. Την από 28.2.1992 απάντηση του ενδιαφερομένου Ιωάνη Μα¬ 
κρή, ότι συμφωνεί με τον χαρακτηρισμό ως διατηρητέου του διόροφου 
κτιρίου φερομένου ως ιδιοκτησία του, αποφασίζουμε: 

1. Χαρακτηρίζεται ως διατηρητέο το διόροφο κτίριο, φερόμενο ως 
ιδιοκτησία Ιωάννη Μακρή, που βρίσκεται στον οικισμό Πλαγιά της νή¬ 
σου Λέσβου, όπως φαίνεται σημειωμένο στο πρωτότυπο τοπογραφικό 
διάγραμμα, σε κλίμακα 1:100, που θεωρήθηκε από την Προϊσταμένη 
του Τμήματος Πολιτιστικής Ανάπτυξης της Δ/νσης Περιφερειακής 
Ανάπτυξης του Υπουργείου Αιγαίου, με την υπ’ αριθ. 1404/92 πράξη 
της και που συνοπτικό του αντίτυπο δημοσιεύεται με την παρούσα από¬ 
φαση, επειδή πρόκειται για διόροφο παραδοσιακό κτίριο με αξιόλογα νε- 
οκλασσικά και παραδοσιακά διακοσμητικά - μορφολογικά στοιχεία. 

2. Στο χαρακτηριζόμενο ως διατηρητέο κτίριο, απαγορεύεται κάθε 
αφαίρεση, αλλοίωση ή καταστροφή των επί μέρους αρχιτεκτονικών και 
των εν γένει διακοσμητικών στοιχείων του. 

3. Επιτρέπεται η επισκευή, ο εκσυγχρονισμός των εγκαταστάσεων, η 
ενίσχυση του φέροντα οργανισμού, η εσωτερική διαρρύθμιση, καθώς και 
επεμβάσεις για λόγους λειτουργικούς, του χαρακτηριζόμενου ως διατη¬ 
ρητέου κτιρίου, εφόσον δεν αλλοιώνεται ο αρχιτεκτονικός του χαρακτή¬ 
ρας. 

4. Δεν επιτρέπεται η τοποθέτηση φωτεινών επιγραφών και διαφημί¬ 
σεων στο χαρακτηριζόμενο ως διατηρητέο κτίριο. Επιτρέπεται μόνο η 
τοποθέτηση επιγραφών περιορισμένων διαστάσεων, που πληροφορούν 
για τυχόν χρήση των χώρων του κτιρίου. 

5. Για οποιαδήποτε οικοδομική εργασία στο εξωτερικό και εσωτερικό 
του διατηρητέου κτιρίου και του περιβάλλοντα χώρου του, καθώς και 
για την τοποθέτηση επιγραφών, απαιτείται η έγκριση της Επιτροπής 
Πολεοδομικού και Αρχιτεκτονικού Ελέγχου (ΕΠΑΕ). 

6. Η απόφαση αυτή να δημοσιευθεί με το σχεδιάγραμμα που τη συνο¬ 
δεύει, στην Εφημερίδα της Κυβέρνησης. 

Η ισχύς της παρούσας απόφασης αρχίζει από την δημοσίευσή της 
στην Εφημερίδα της Κυβερνήσεως. 

Μυτιλήνη, 24 Μαρτίου 1992 

Ο ΥΦΥΠΟΥΡΓΟΣ 

ΓΕΩΡΓΙΟΣ ΜΙΣΑΗΛΙΔΗ! 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 4374/166/92 (3) 

Άρση αναστολής χορήγησης οικοδομικών αδειών σε τμήμα του Ο.Τ. 

149 του Δήμου Αγίας Παρασκευής Αττικής. 

Ο ΝΟΜΑΡΧΗΣ ΑΝ. ΑΤΤΙΚΗΣ 

Έχοντας υπόψη: 

1. Τις διατάξεις του από 17.7.1923 Ν.Δ. «περί σχεδίων πόλεων και 
κωμών του Κράτους», όπως τροποποιήθηκε και συμπληρώθηκε μετα¬ 
γενέστερα. 

2. Τις διατάξεις του Ν. 3200/55 «περί διοικητικής αποκεντρώ- 
σεως» όπως τροποποιήθηκαν και συμπληρώθηκαν. 

3. Τις διατάξεις του Α.Ν. 314/68, όπως τροποποιήθηκαν και συ¬ 
μπληρώθηκαν με το Ν.Δ. 1018/71 και με την παρ. 3 του άρθρου 34 
του Ν. 1577/85. 

4. Τις διατάξεις του υπ’ αρ. 183/86 Π.Δ. (ΦΕΚ 70 Α). 

5. Την υπ’ αρ. 209/91 γνωμοδότηση του Δημοτικού Συμβουλίου 
Αγίας Παρασκευής Αττικής. 

6. Την υπ’ αρ. 33/19.12.91 γνωμοδότηση του ΣΧΟΠ Α.Α. 

7. Την υπ’ αρ. 30616/1167/22.1.92 απόφαση Νομάρχη Α.Α. 

8. Την υπ’ αρ. 37/5.3.92 γνωμοδότηση του ΣΧΟΠ Α.Α., αποφασί¬ 
ζουμε: 

α) Την απόρριψη της πρότασης για την τροποποίηση του εγκεκριμμέ- 
νου ρυμοτομικού σχεδίου Αγίας Παρασκευής με χαρακτηρισμό τμήμα¬ 
τος του Ο.Τ. 149 στην διασταύρωση των οδών Κύπρου και Μανιακίου 
ως χώρου για την ανέγερση Σχολείου. 

β) Την άρση της επιβληθείσας με την υπ’ αρ. 30616/1167/ 
22.1.92 Νομαρχιακή απόφαση αναστολής χορήγησης οικοδομικών 
αδειών στην ως άνω έκταση. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αγ. Παρασκευή, 30 Μαρτίου 1992 

Ο Νομάρχης 
Ε. ΧΑΡΑΛΑΜΠΙΔΗΣ 

-♦- 

Αριθ. Τ.Π. 1005 (4) 

Όρια οικισμού Σώματά Κοινότητας Αρμένων Ν. Ρεθύμνης. 

Ο ΝΟΜΑΡΧΗΣ ΡΕΘΤΜΝΗΣ 

Έχοντας υπόψη: 

1. Τις διατάξεις του Π.Δ. 24.4.85 (ΦΕΚ 18/Δ) σχετικά με τον 


τρόπο καθορισμού των ορίων, την κατηγοριοποίηση και καθορισμό των 
όρων και περιορισμών δόμησης των οικισμών, όπως τροποποιήθηκε με 
το Π.Δ. 14.2.87 (ΦΕΚ 133Δ) και το Π.Δ. 25.4.89 (ΦΕΚ 293Δ). 

2. Το αριθμ.846/21.10.91 έγγραφο της Κοιν. Αρμένων για τον κα¬ 
θορισμό των ορίων του οικισμού Σώματά. 

3. Το αριθμ. 203/6.2.92 έγγραφο της ΚΕ' Εφορίας Προϊστορικών 
και κλασσικών Αρχαιοτήτων Χανιών. 

4. Το αριθμ. 532/5.3.92 έγγραφο της Δ/νσης Δασών. 

5. Την αριθμ. Τ.Π. 2324/28.5.91 ανάκληση της απόφασης Τ.Π. 
6625/19.12.90 που αφορά την κατηγοριοποίηση και καθορισμό 
ορίων οικισμού Σώματά Αρμένων Ρεθύμνης. 

6. Την από 17.3.92 εισήγηση του Τ.Π. & Π.Ε. προς το ΣΧΟΠ Ρε- 
θύμνου. 

7. Το 3ο/17.3.92 πρακτικό του ΣΧΟΠ Ρεθύμνου, αποφασί¬ 
ζουμε: 

1. Το χαρακτηρισμό του οικισμού Σώματά σε στάσιμο, συνεκτικό, μι¬ 
κρό αδιάφορο. 

2. Τον καθορισμό των ορίων του οικισμού Σώματά με στοιχεία 1' - 
2'-α'-α-β-β’-γ-δ-ε — 4-5-6 -7’-8’-9’-10-1' όπως 
φαίνονται στο συννημένο σχεδιάγραμμα σε κλίμακα 1:5.000. 

Τα ανωτέρω σημεία καθορίστηκαν μετά την εξαίρεση απο την πρό¬ 
ταση της Κοινότητας του τμήματος της ΖΟΕ (περιοχής με στοιχείο 9) 
όπως αναφέρεται στο με αριθμ. 203/6.2.92 έγγραφο της ΚΕ' Εφορίας 
Προϊστορικών και Κλασικών Αρχαιοτήτων και της καθαρά δασικής 
έκτασης που σκιαγραφείται στο σχεδιάγραμμα που συνοδεύει το αριθμ. 
532/56.3.92 έγγραφο της Δ/νσης Δασών. Επίσης αφαιρείται το 
τμήμα που απέχει 80 ογδόντα μέτρα απο τον άξονα της επαρχιακής 
οδού Ρεθύνου - Αγία Γαλήνη όπως φαίνεται στο σχεδιάγραμμα με στοι¬ 
χεία 1, 2. 

Για όλο το εντός του οικισμού τμήμα θα ζητείται έγκριση αποχαρα¬ 
κτηρισμού απο την Διεύθυνση Δασών κατά την έκδοση οικοδομικής 
άδειας ή οποιασδήποτε άλλης δραστηριότητας. 

ε) Η αρτιότητα ορίζεται στα 1000 Μ2. 

Το σχεδιάγραμμα σε κλίμακα 1:5000 θα αναρτηθεί στο Τ.Π. & 
Π.Ε. Ν. Ρεθύμνης για 15 ημέρες από την ημέρα δημοσίευσης στο ΦΕΚ. 

Η απόφαση να δημοσιευθεί στην Εφημερίδα της Κυβερνήσεως. 

Ρέθυμνο, 19 Μαρτίου 1992 

Ο Νομάρχης 
Π. ΚΛΑΔΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 1209/789 (5) 

Τροποποίηση σχέδιου πόλης στο Ο.Τ. 1284 

ΤΟ ΔΗΜΟΤΙΚΟ ΣΥΜΒΟΥΛΙΟ ΒΟΛΟΥ 

Με την 70/1992 απόφαση του Δημ. Συμβουλίου Βόλου σύμφωνα με 
την παρ. 3 του άρθρου 33 του Ν. 1337/83 και τις διατάξεις του από 
2.6.89/ΦΕΚ/τεΰχος Δ’ Π.Δ., τροποποιείται το σχέδιο πόλης στο Ο.Τ. 
1284 που περικλείεται από τους δρόμους Τορούζια - Νικολαΐδη - Κο- 
ρωνιού και συγκεκριμένα το χαρακτηρισμό του οικοπέδου, σαν χώρο 


για ανέγερση κτιρίου γραφείων και εργαστηρίων του Περιφερειακού Κέ¬ 
ντρου Προστασίας Φυτών και Ποιοτικού Ελέγχου Βόλου, του Υπουρ¬ 
γείου Γεωργίας, όπως φαίνεται στο τοπογραφικό διάγραμμα, κλίμακας 
1:500, που συντάχθηκε από το Γραφείο τοπογραφικής της Νομαρχίας 
Μαγνησίας και αναρτήθηκε στο Δημαρχείο στις 27.2.92. 

Βόλος, 26 Φεβρουάριου 1992 

Ο Αντιδήμαρχος 
ΓΙΑΝΝΗΣ ΣΤΑΜΟΣ 

